Anexa la Proiectul de hotărâre nr. 39/12077/26.02.2024

REGULAMENTUL
DE ORGANlZARE ȘI FUNCȚIONARE A POLIȚIEI LOCALE


CAPITOLUL I

DISPOZIȚII GENERALE


Art. 1. (1) – Poliția Locală se organizează și funcționează în baza Hotărârii Consiliului Local al Municipiului Brad prin preluarea posturilor și personalului Poliției Comunitare Brad.
            (2) - Organizarea, funcționarea și atribuțiile Poliției Locale sunt stabilite în conformitate cu prevederile Legii poliției locale nr. 155/2010, ale H.G. nr. 1332/2010 privind aprobarea Regulamentului- cadru de organizare și funcționare a poliției locale, precum și cu prevederile prezentului Regulament.
Art. 2. (1) – La nivelul municipiului Brad, Poliția Locală este organizată, în condițiile lefii, ca un compartiment funcţional, fără personalitate juridică, la nivel de serviciu în cadrul aparatului de specialitate al Primarului Municipiului Brad.
              (2) Poliția Locală se înființează în scopul exercitării atribuțiilor privind apărarea drepturilor și libertăților fundamentale ale persoanei, a proprietății private și publice, prevenirea și descoperirea infracțiunilor, în următoarele domenii:
a. - ordinea și liniștea publică, precum și paza bunurilor
b. - circulația pe drumurile publice
c. - disciplina în construcții și afișajul stradal
d. - protecția mediului
e. - activitatea comerciala
f. - evidența persoanelor
g. - alte domenii stabilite prin lege.
Art. 3. - Activitatea Poliției Locale se desfășoară în interesul comunității locale, exclusiv pe baza și în executarea legii, precum și a hotărârilor Consiliului Local al Municipiului Brad și ale dispozițiilor Primarului Municipiului Brad și în conformitate cu reglementările specifice fiecărui domeniu de activitate, stabilite prin acte administrative ale autorităților administrației publice centrale și locale.
Art. 4. – Poliția Locală  își desfășoară activitatea pe baza principiilor legalității, încrederii, previzibilității, proximității și proporționalității, deschiderii și transparenței, eficienței si eficacității, răspunderii și responsabilității, imparțialității și nediscriminării.
Art. 5. (1) - În exercitarea atribuțiilor ce îi revine, Poliția Locală Brad cooperează cu structurile teritoriale ale Poliției Române, ale Jandarmeriei Române, ale Inspectoratului General pentru Situații de Urgenta, cu celelalte instituții și autorități ale administrației publice centrale și locale și colaborează cu organizații neguvernamentale, precum și cu persoane fizice și juridice, în condițiile legii.
                (2) - În relația cu acestea Poliția Locală este reprezentată, alături de Primarul Municipiului Brad, de Șeful Serviciului Poliția Locală.  
Art. 6. - Șeful Poliției Locale este șef al întregului personal pe care-l conduce și îl controlează.
Art. 7.  – Personalul din cadrul Serviciului Poliția Locală răspund de realizarea atribuțiilor în conformitate cu procedurile de lucru, parte componenta a Sistemului de Management al calității.
Art. 8. (1) - Personalul din cadrul Serviciului Poliția Locală răspunde în fața Șefului Serviciului de modul de rezolvare a sarcinilor care le revin și colaborează permanent în vederea îndeplinirii acestora, la timp și în condiții de calitate. 
           (2) - Șeful Serviciului are obligația de a stabili sarcini de serviciu pentru tot personalul din subordine, în vederea desfășurării în bune condiții a activității și de a lua masuri corespunzătoare pentru îmbunătățirea și perfecționarea acesteia.
Art. 9. - Structura organizatorică, statul de funcții, numărul de personal, Regulamentul de organizare și funcționare se aproba prin hotărâre a Consiliului Local al Municipiului Brad cu avizul Agenției Naționale a Funcționarilor Publici București.
Art. 10. - Antetul documentelor Serviciului Poliția Locală, va avea următorul conținut: ,,România, Municipiul Brad - Primăria, Serviciul Poliția Locală".


CAPITOLUL II

ORGANIZAREA POLIȚIEI LOCALE

Art. 11. (1) Poliția Locală este condusă de un Șef serviciu care are calitatea de funcționar public, clasa I, având studii superioare de lungă durată cu diploma de licență sau echivalent. 
               (2) – Șeful Poliției Locale este numit în funcția de conducere în conformitate cu prevederile O.U.G. nr. 57/2019 privind Codul administrativ, cu modificările și completările ulterioare.                 
                (3) – Șeful Poliției Locale organizează, îndrumă, coordonează, controlează și răspunde de activitatea compartimentelor din subordinea sa.
Art. 12. - Structura organizatorică a Serviciului Poliția Locală cuprinde 8 compartimente funcționale constituite în conformitate cu Statul de funcții anexată la prezentul Regulament.
Art. 13. (1) Personalul din cadrul Serviciului Poliția Locală este compus din funcționari publici care ocupă funcții publice specifice de polițiști locali, funcționari publici care ocupă funcții publice generale și personal contractual.
                  (2) - Atribuțiile și răspunderile funcțiilor din structura Serviciului Poliția Locală se stabilesc prin fișele posturilor, elaborate în baza dispozițiilor legale și a prezentului Regulament.
Art. 14. - Organizarea Serviciului Poliția Locală la nivelul structurii de conducere, coordonare și suport logistic, face posibilă și necesară colaborarea dintre compartimente pentru asigurarea funcționalității sistemului în ansamblul sau.
Art. 15. (1) - Activitatea desfășurată de către compartimentele din cadrul Serviciului Poliția Locală  în scopul realizării atribuțiilor, are la bază relații de autoritate (ierarhice, funcționale, de coordonare, de control și de colaborare) potrivit atribuțiilor stabilite pentru fiecare compartiment în parte.
                (2) -  Între compartimentele Serviciului Poliția Locală se stabilesc relații de colaborare pentru îndeplinirea sarcinilor specifice în vederea integrării acestora în obiectivele instituției.
                  (3) - La nivelul Serviciului Poliția Locală activitatea de coordonare și de control este atributul direct al șefului serviciului.
Art. 16. -  Serviciul Poliția Locală  are următoarea structură:

· Șef serviciu;
· Compartimentul Ordine și Siguranță Publică;
· Compartimentul Control Trafic Rutier;
· Compartimentul Disciplină în Construcții și Afișaj Stradal;
· Compartimentul Control Protecția Mediului;
· Compartimentul Inspecție Comercială;
· Compartimentul Evidența Persoanelor, Baze de Date și Relații Publice;
· Compartimentul Control Acces și Pază Obiective;
· Compartimentul Supraveghere Video.

CAPITOLUL III

SELECȚIONAREA, PREGĂTIREA ȘI NUMIREA PERSONALULUI
 POLIȚIEI LOCALE


Art. 17. (1) Funcționarii publici din cadrul Serviciului Poliția Locală pot fi numiți debutanți sau definitivi, în condițiile O.U.G. nr.  57/2019 privind Codul administrativ, cu modificările și completările ulterioare.              
                 (2) - La terminarea perioadei de stagiu, activitatea funcționarilor publici debutanți din Poliția Locală se evaluează în conformitate cu procedura de evaluare a activității funcționarilor publici debutanți.   
                  (3) - Personalul contractual este angajat în condițiile Codului muncii şi a legislației specifice. 
Art. 18. (1) - Funcțiile publice vacante din cadrul Poliției Locale se ocupă potrivit prevederilor O.U.G. nr. 57/2019 privind Codul administrativ, cu modificările și completările ulterioare.
                 (2) - Condițiile de organizare și desfășurare a concursului sau a examenului se stabilesc cu respectarea prevederilor legale în vigoare. 
                 (3) - Persoanele care urmează să ocupe funcții publice specifice de polițist local de execuție, prin concurs sau examen, vor prezenta și aviz psihologic pentru port-armament și vor susține, următoarele probe: proba sportivă (cu excepția polițiștilor locali cu atribuții în domeniul disciplinei în construcții, protecția mediului și control comercial), proba scrisă și interviul. 
                  (4) - Proba sportivă este eliminatorie, iar pentru a putea fi declarat admis la această probă, candidatul trebuie să obțină minim nota 6. Normele și baremele sunt cele prevăzute în Procedura pentru recrutarea poliţiştilor locali cu atribuţii de ordine publică . 
                   (5) - Condițiile de organizare și desfășurare a concursurilor sau examenelor pentru personalul contractual se stabilesc având în vedere studii medii liceale absolvite cu diplomă de bacalaureat, fără condiție de vechime în muncă. 
Art. 19. - Polițiștii locali care promovează programele de formare inițială prevăzute prin H.G. nr. 1332/2010, încheie un angajament de serviciu prin care se obligă să lucreze în Poliția Locală o perioadă de cel puțin 5 ani de la data promovării examenului. 
Art. 20. (1) - La numirea în funcția publică, funcționarii publici din Poliția Locală depun Jurământul de credință prevăzut de O.U.G. nr. 57/2019 privind Codul administrativ, cu modificările și completările ulterioare.
               (2) - Refuzul depunerii jurământului prevăzut la alin. (1) se consemnează în scris și atrage revocarea actului administrativ de numire în funcția publică, în condițiile legii. 
               (3) - Jurământul de credință semnat de către funcționarul public din Poliția Locală se păstrează la dosarul profesional. 
Art. 21. - Dacă funcționarului public din Poliția Locală numit în funcția publică îi încetează raporturile de serviciu din motive imputabile acestuia, înaintea expirării perioadei prevăzute în angajamentul de serviciu, se aplică prevederile art. 38 alin.(4) din Legea nr. 155/2010, republicată.

CAPITOLUL IV

ATRIBUȚIILE PERSONALULUI POLIȚIEI LOCALE


Art. 22. (l) - Șeful Poliției Locale își îndeplinește atribuțiile în mod nemijlocit sub autoritatea și controlul primarului și are următoarele atribuții:
a. organizează, planifică și conduce întreaga activitate a Poliției Locale;
b. întreprinde măsurile necesare pentru încadrarea cu personal corespunzător;
c. asigură cunoașterea și aplicarea întocmai de către întregul personal a prevederilor legale;
d. răspunde de pregătirea profesională continuă a personalului din subordine;
e. aprobă planurile de pază întocmite pentru obiectivele din competență;
f. studiază și propune unităților beneficiare de pază introducerea amenajărilor tehnice și a sistemelor de alarmare împotriva efracției;
g. analizează trimestrial activitatea poliției locale și indicatorii de performanță stabiliți de comisia locală de ordine publică;
h. asigură informarea operativă a Consiliului Local al Municipiului Brad, a Poliției Municipiului Brad, precum și a Jandarmeriei Brad despre evenimentele deosebite ce au avut loc în cadrul activități Poliției Locale;
i. reprezintă Poliția Locală în relațiile cu alte instituții ale statului, cu celelalte autorități ale administrației publice centrale și locale și colaborează cu organizații neguvernamentale, precum și cu persoane fizice și juridice pentru îndeplinirea atribuțiilor stabilite de lege;
j. asigură ordinea interioara și disciplina în rândul personalului din subordine, având dreptul să propună acordarea de recompense și aplicarea de sancțiuni în condițiile legii;
k. propune Primarului Municipiului Brad adoptarea de măsuri pentru eficientizarea activității;
l. asigură măsurile pentru rezolvarea operativa a cererilor, a sesizărilor și a reclamațiilor cetățenilor, în conformitate cu prevederile legale;
m. organizează și participă la audiențele cu cetățenii;
n. întocmește sau aproba aprecierile de serviciu ale personalului, potrivit competenței;
o. coordonează activitatea de evidență, aprovizionare, de repartizare, de întreținere și de păstrare, în condiții de siguranță, a armamentului și a muniției din dotare; 
p. urmărește modul de echipare a personalului cu uniforme și însemnele distinctive de ierarhizare, repartizarea și utilizarea corespunzătoare a acestora;
q. întreprinde măsuri de aprovizionare și menținere în stare de funcționare a aparaturii de pază și alarmare, radiocomunicații și a celorlalte amenajări destinate serviciului de pază și ordine;
r. menține legătura permanentă cu beneficiarii privind modul în care se desfășoară activitatea de pază, semnalează neregulile referitoare la îndeplinirea obligațiilor contractuale și propune măsurile necesare pentru creșterea eficienței pazei; 
s. analizează contribuția funcționarilor publici din Poliția Locală la menținerea ordinii și liniștii publice, la constatarea contravențiilor în domeniile prevăzute de lege și ia măsuri de organizare și îmbunătățire a acesteia;
ș. organizează și execută controale tematice și inopinate asupra modului în care sunt îndeplinite atribuțiile de serviciu de către funcționarii publici din Poliția Locală;
t. organizează sistemul de alarmare a personalului în cazuri deosebite;
ț. organizează activitățile de protecție a muncii, de prevenire și stingere a incendiilor;
u. îndeplinește orice alte atribuții stabilite prin lege.
Art. 23. - Șeful Poliției Locale are următoarele atribuții în menținerea ordinii și liniștii publice și asigurarea pazei bunurilor:
a. întocmește planurile de pază ale obiectivelor din competență;
b. asigură cunoașterea și aplicarea întocmai de către personalul din subordine a prevederilor legale ce reglementează activitatea de pază, menținerea ordinii și a liniștii publice, regulile de conviețuire socială și integritatea corporala a persoanelor;
c. ține evidența sancțiunilor contravenționale aplicate de personalul din subordine;
d. asigură pregătirea de specialitate a personalului din subordine, în conformitate cu tematica stabilită;
e. informează de îndată Primarul Municipiului Brad despre toate evenimentele deosebite înregistrate în activitatea de pază și menținere a ordinii publice și ține evidența acestora;
f. analizează lunar activitatea personalului din subordine;
g. întreprinde masuri eficiente pentru ca întregul personal să execute corespunzător sarcinile ce îi revin, să aibă o comportare civilizată, sa respecte regulile disciplinare stabilite, propunând recompense și sancțiuni corespunzătoare;
h. întocmește și reactualizează Planul de Ordine și Siguranță Publică al municipiului Brad;
i. asigură instruirea zilnică a polițiștilor locali cu privire la cunoașterea situației operative din zona de competență.
Art. 24.  (1) - Șeful Poliției Locale are următoarele atribuții în domeniul circulației pe drumurile publice:
a. stabilește, în colaborare cu șeful Serviciului rutier din cadrul Poliției Municipiului Brad, itinerarele de patrulare și intervalele orare de patrulare în zonele de competență;
b. organizează, planifică, conduce și controlează activitatea personalului din subordine cu atribuții în domeniul circulației pe drumurile publice;
c. asigură continuitatea dispozitivului rutier în zona de competență, pe baza de grafice de control, întocmite în colaborare cu șeful serviciului rutier din cadrul Poliției Municipiului Brad;
d. coordonează activitatea personalului din subordine la acțiuni proprii și participă, conform solicitării, la acțiunile organizate de Poliția Municipiului Brad sau de către administratorul drumului public;
e. propune șefului Serviciului rutier din cadrul Poliției Municipiului Brad, în situații deosebite, luarea unor masuri de reglementare, cum ar fi închidere, restricționare pentru anumite categorii de participanți la trafic a circulației, în anumite zone sau sectoare ale drumului public;
f. asigură cunoașterea și aplicarea întocmai de către personalul din subordine a prevederilor legislației rutiere;
g. asigură instruirea zilnică a polițiștilor locali cu privire la cunoașterea situației operative din zona de competență și periodic instruiește personalul din subordine cu privire la cunoașterea și respectarea regulilor de circulație și, cu precădere, cu privire la modul de poziționare pe partea carosabila și la semnalele pe care trebuie să le adreseze participanților la trafic;
h. ia măsuri pentru ca în exercitarea atribuțiilor ce le revin polițiștii locali care execută activități în domeniul circulației pe drumurile publice să poarte uniforma specifică cu înscrisuri și însemne distinctive, conform prevederilor legale;
i. ține evidența proceselor verbale de constatare a contravențiilor întocmite de către personalul din subordine și monitorizează punerea în executare a amenzilor contravenționale, cu respectarea prevederilor legale în domeniu;
j. organizează și execută controale asupra activității desfășurate de efectivele din subordine;
k. analizează lunar activitatea desfășurată de personalul din subordine în domeniul circulației pe drumurile publice;
l. ia măsuri pentru ca personalul din subordine să execute sarcinile ce îi revin în conformitate cu prevederile legale, să aibă un comportament civilizat, să respecte regulile disciplinare stabilite, propunând recompense sau, după caz, sancțiuni corespunzătoare;
m. informează de îndată Primarul Municipiului Brad despre toate evenimentele deosebite înregistrate în activitatea de circulație rutieră.
                (2) - În exercitarea atribuțiilor ce le revin, polițiștii locali care desfășoară activități în domeniul circulației pe drumurile publice sunt obligați:
a. să poarte peste uniforma specifică, în funcție de anotimp, vesta sau scurta cu elemente reflectorizante, pe care este imprimată emblema "poliția locală";
b. să poarte cascheta cu coafa albă;
c. să efectueze semnalele adresate participanților la trafic, potrivit dispozițiilor legale care reglementează circulația pe drumurile publice.
Art. 25. - Șeful Poliției locale are următoarele atribuții în structura de disciplină în construcții și afișaj stradal:
a. organizează, planifică, conduce și controlează activitatea personalului Poliției Locale cu atribuții în verificarea și menținerea disciplinei în construcții, respectiv în verificarea respectării normelor legale privind afișajul stradal;
b. asigură cunoașterea și aplicarea întocmai de către subordonați a prevederilor legale ce reglementează activitatea compartimentului;
c. asigură pregătirea de specialitate a personalului din subordine, în conformitate cu tematica stabilită;
d. asigură și răspunde de utilizarea tehnicii aflate în dotarea compartimentului; 
e. gestionează	și asigură circulația	și operarea documentelor, inclusiv arhivarea acestora;
f. informează de îndată Primarul Municipiului Brad despre toate evenimentele survenite în activitatea compartimentului și ține evidența acestora;
g. analizează lunar activitatea personalului din subordine;
h. desfășoară activități pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense și sancțiuni corespunzătoare.
Art. 26. - Șeful Poliției Locale are următoarele atribuții specifice în structura de protecție a mediului:
a. organizează, planifică, conduce și controlează activitatea personalului Poliției Locale cu atribuții în verificarea și asigurarea respectării legii în domeniul protecției mediului, conform atribuțiilor prevăzute de lege;
b. asigură cunoașterea și aplicarea întocmai de către subordonați a prevederilor legale ce reglementează activitatea compartimentului;	
c. asigură pregătirea de specialitate a personalului din subordine, în conformitate cu tematica stabilită;
d. ține evidența sancțiunilor contravenționale aplicate de personalul din subordine;
e. stabilește măsurile referitoare la utilizarea	tehnicii aflate	în dotarea compartimentului și răspunde de modul de îndeplinire a acestora;
f. gestionează	și asigură circulația	și operarea documentelor, inclusiv arhivarea acestora;
g. informează de îndată Primarul Municipiului Brad despre toate evenimentele survenite în activitatea compartimentului și ține evidența acestora;
h. analizează lunar activitatea personalului din subordine;
i. desfășoară activități pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense și sancțiuni corespunzătoare.
Art. 27. - Șeful Poliției Locale are următoarele atribuții specifice structurii de activitate comercială:
a. organizează, planifică, conduce și controlează activitatea personalului Poliției Locale cu atribuții în verificarea activității comerciale;
b. asigură cunoașterea și aplicarea întocmai de către subordonați a prevederilor legale ce reglementează activitatea compartimentului;
c. asigură pregătirea de specialitate a personalului din subordine, în conformitate cu tematica stabilită;
d. ține evidența sancțiunilor contravenționale aplicate de personalul din subordine;
e. stabilește măsurile referitoare la utilizarea tehnicii aflate în dotarea compartimentului și răspunde de modul de îndeplinire a acestora;
f. gestionează și asigură circulația și operarea documentelor, inclusiv arhivarea acestora;
g. informează de îndată Primarul Municipiului Brad despre toate evenimentele survenite în activitatea compartimentului și ține evidența acestora;
h. analizează lunar activitatea personalului din subordine;
i. desfășoară activități pentru ca întregul personal sa execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense și sancțiuni corespunzătoare.
Art. 28. - Șeful Poliției Locale are următoarele atribuții pe linie de evidenții a persoanelor:
a. organizează, planifică, conduce și controlează activitatea personalului Poliției Locale cu atribuții în domeniul evidenței persoanelor;
b. asigură cunoașterea și aplicarea întocmai de către funcționarii publici din Poliția Locală, din subordine, a actelor normative ce reglementează activitatea de evidență a persoanelor;
c. asigură cunoașterea și respectarea întocmai de către întregul personal din Poliția Locală a prevederilor legale care reglementează prelucrarea datelor cu caracter personal și libera circulație a acestor date;
d. participă, alături de Primarul Municipiului Brad, la încheierea protocoalelor standard de cooperare cu serviciile publice comunitare locale de evidență a persoanelor pe linia distribuirii de cărți de alegător și a punerii în legalitate a persoanelor cu acte de identitate expirate și a minorilor peste 14 ani, care nu au acte de identitate;
e. colaborează cu șefii serviciilor publice comunitare de evidență a persoanelor în vederea realizării sarcinilor privind distribuirea cărților de alegator și a punerii în legalitate a persoanelor cu acte de identitate expirate și a minorilor peste 14 ani, care nu au acte de identitate;
f. urmărește și răspunde de punerea în aplicare de către funcționarii publici din Poliția Locală, din subordine, a prevederilor protocoalelor standard încheiate cu serviciile publice comunitare locale de evidență a persoanelor;
g. ține evidența sancțiunilor contravenționale aplicate de personalul din subordine.
Art. 29. - Personalul contractual care execută activități de pază are următoarele atribuții specifice:
a. verifică, în timpul serviciului, locurile și punctele vulnerabile, existența și starea încuietorilor, a amenajărilor tehnice și a sistemelor de pază și alarmare și ia, în caz de nevoie, măsurile care se impun;
b. cunoaște prevederile legale privind accesul în obiective și regulile stabilite în planurile de pază;
c. supraveghează ca persoanele cărora li s-a permis accesul în incintă, pe baza documentelor stabilite, să se deplaseze numai în locurile pentru care au primit permisiunea de acces;
d. nu părăsește postul încredințat decât în situațiile și condițiile prevăzute în consemnul postului;
e. verifică obiectivul încredințat spre pază, cu privire la existența unor surse care ar putea produce incendii, explozii sau alte evenimente grave. În cazul în care acestea s-au produs, ia primele măsuri de salvare a persoanelor și a bunurilor, precum și pentru limitarea consecințelor acestor evenimente și sesizează organele competente;
f. în cazul săvârșirii unei infracțiuni flagrante, ia măsuri de predare a făptuitorului Poliției Municipiului Brad. Dacă făptuitorul a dispărut, asigură paza bunurilor, nu permite pătrunderea în câmpul infracțional a altor persoane și anunță unitatea de poliție competentă, întocmind totodată proces-verbal cu cele constatate;
g. face uz de armamentul din dotare numai cu respectarea strictă a prevederilor legale.
Art. 30. - În executarea atribuțiilor prevăzute de Lege  în domeniul ordinii și liniștii publice, polițiștii locali desfășoară următoarele activități:
a. acționează în zona de competență stabilită prin planul de ordine și siguranță publică al municipiului Brad pentru prevenirea și combaterea faptelor antisociale, precum și pentru menținerea ordinii și liniștii publice sau curățeniei localității;
b. intervin la solicitările dispeceratului la evenimentele semnalate prin Serviciul de urgenta 112, pe principiul "cel mai apropiat polițist de locul evenimentului intervine", în funcție de specificul atribuțiilor de serviciu stabilite prin lege și în limita competenței teritoriale;
c. acționează, în condițiile art. 6 lit. k) din Legea nr. 155/2010, republicată, pentru depistarea persoanelor și a bunurilor urmărite în temeiul legii;
d. participă la executarea măsurilor stabilite în situații de urgență;
e. în cazul constatării în flagrant a unei fapte penale, imobilizează făptuitorul, iau măsuri pentru conservarea locului faptei, identifică martorii oculari, sesizează imediat organele competente și predau făptuitorul structurii Poliției Române competente teritorial, pe baza de proces-verbal, în vederea continuării cercetărilor;
f. conduc la sediul Poliției Locale/ Poliției Municipiului Brad persoanele suspecte a căror identitate nu a putut fi stabilită, în vederea luării măsurilor ce se impun;
g. verifică și soluționează sesizările și reclamațiile primite din partea cetățenilor municipiului Brad, legate de problemele specifice compartimentului;
h. îndeplinesc orice alte atribuții stabilite prin lege.
Art. 31. - Polițiștii locali cu atribuții în domeniul protecției mediului desfășoară următoarele activități:
a. verifică respectarea programului de lucrări privind asigurarea curățeniei stradale de către firmele de salubritate;
b. verifică respectarea măsurilor de transportare a resturilor vegetale rezultate de la toaletarea spațiilor verzi, de către firmele abilitate;
c. verifică respectarea obligațiilor privind întreținerea curățeniei de către instituțiile publice, operatorii economici, persoanele fizice și juridice, respectiv curățenia fațadelor, a locurilor de depozitare a diferitelor materiale, a anexelor gospodărești, a terenurilor aferente imobilelor pe care le dețin sau în care funcționează, a trotuarelor, a rigolelor, a căilor de acces, a parcărilor, a terenurilor din apropierea garajelor și a spațiilor verzi;
d. verifică respectarea normelor privind păstrarea curățeniei în locurile publice; 
e. veghează la respectarea standardelor și a normelor privind nivelul de zgomot și poluarea sonoră;
f. verifică respectarea normelor privind păstrarea curățeniei albiilor râurilor și a cursurilor de ape ce traversează municipiul Brad;
g. veghează la respectarea normelor privind protejarea și conservarea spațiilor verzi;
h. veghează la aplicarea legislației în vigoare privind deversarea reziduurilor lichide și solide pe domeniul public, în ape curgătoare și în lacuri;
i. verifică respectarea prevederilor legale de mediu de către operatorii economici, în limita competențelor specifice autorităților administrației publice locale;
j. constată contravenții și aplică sancțiuni contravenționale pentru încălcarea prevederilor lit. a)- i).
Art. 32. - Polițiștii locali cu atribuții în domeniul activității comerciale desfășoară următoarele activități:
a. constată contravenții și aplică sancțiuni contravenționale pentru încălcarea regulilor de comerț stabilite prin lege, în limita competențelor specifice municipiului Brad;
b. urmăresc dezvoltarea ordonată a comerțului și desfășurarea activităților comerciale în locuri autorizate de primar în vederea eliminării oricărei forme privind comerțul ambulant neautorizat;
c. controlează respectarea normelor legale privind comercializarea produselor agroalimentare și industriale în piețe, în târguri și în oboare;
d. colaborează cu organele de control sanitare, sanitar-veterinare și de protecție a consumatorilor, în exercitarea atribuțiilor de serviciu;
e. controlează modul de respectare a obligațiilor ce revin operatorilor economici cu privire la afișarea prețurilor;
f. verifică dacă în incinta unităților de învățământ, a căminelor și a locurilor de cazare pentru elevi și studenți, precum și pe aleile de acces în aceste instituții se comercializează sau se expun spre vânzare băuturi alcoolice, tutun;
g. verifică modul de respectare a normelor legale privind amplasarea materialelor publicitare la tutun și băuturi alcoolice;
h. verifică și soluționează sesizările și reclamațiile primite din partea cetățenilor, legate de problemele specifice compartimentului.
Art. 33. - Polițiștii locali cu atribuții în domeniul disciplinei în construcții și afișajului stradal desfășoară următoarele activități:
a. constată contravenții în cazul nerespectării normelor privind executarea lucrărilor de construcții și stabilesc măsurile necesare intrării în legalitate, în condițiile legii;
b. verifică existența autorizației de construire și respectarea documentației tehnice autorizate pentru lucrările de construcții;
c. verifică legalitatea amplasării materialelor publicitare;
d. verifică și identifică imobilele și împrejmuirile aflate în stadiu avansat de degradare;
e. verifică și soluționează sesizările și reclamațiile primite din partea cetățenilor municipiului Brad, legate de problemele specifice compartimentului.
Art. 34. - Polițiștii locali cu atribuții în domeniul evidenței persoanelor desfășoară următoarele activități:
a. cooperează în vederea verificării datelor cu caracter personal cu Serviciul Public Comunitar Local de Evidență a Persoanelor Brad, cu respectarea prevederilor Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date, cu modificările și completările ulterioare;
b. constată contravențiile date în competență și aplică sancțiunile, potrivit legii;
c. verifică și soluționează sesizările și reclamațiile primite din partea cetățenilor, legate de problemele specifice compartimentului.
Art. 35. - Personalul contractual din cadrul Poliției Locale asigură paza bunurilor și obiectivelor stabilite de către Consiliul Local al Municipiului Brad, prin hotărâri, cu respectarea prevederilor legale în domeniu.
Art. 36. - Poliția Locală poate asigura, în condițiile legii, paza transporturilor bunurilor și a valorilor, constând în sume de bani, titluri de credite, cecuri sau alte înscrisuri de valoare, bijuterii, metale și pietre prețioase, aparținând Municipiului Brad.
Art. 37. (1) - Pe timpul desfășurării activităților de serviciu, pe raza municipiului Brad, personalul Poliției Locale poate folosi autovehicule cu însemnul distinctiv ”poliția locală”, urmat de inscripția municipiul Brad din care face parte. 
               (2) - Literele care compun inscripția trebuie sa fie de culoare neagră, pe fond alb și să aibă aceleași dimensiuni. 
               (3) - Însemnele nu trebuie sa creeze confuzii cu denumirea altor instituții sau autorități publice și sunt amplasate pe toate laturile autovehiculului, portiere, portbagaj și capotă, pentru a fi vizibile din orice poziție. 
                (4) - Autovehiculele de patrulare trebuie sa fie echipate, în mod obligatoriu, cu dispozitive de iluminare pentru emiterea de semnale speciale de avertizare luminoasa, de culoare albastră și cu mijloace speciale de avertizare sonora.
Art. 38. (l) - Personalul Poliției Locale care a făcut uz de armă este obligat să acționeze imediat pentru a se acorda primul ajutor și asistență medicală persoanelor rănite. 
              (2) - Personalul Poliției Locale care a făcut uz de armă este obligat să anunțe de îndată Politia Municipiului Brad, indiferent dacă au rezultat sau nu victime ori pagube materiale, conform prevederilor Legii nr. 295/2004 privind regimul armelor și al munițiilor, cu modificările și completările ulterioare.               
              (3) - Fiecare situație în care s-a făcut uz de armă se raportează de urgență pe cale ierarhică de îndată ce este posibil, raportul întocmindu-se în scris.
              (4) - Dacă în urma uzului de armă se produce moartea sau vătămarea unei persoane, fapta se comunică de îndată procurorului competent, potrivit legii.
Art. 39. - Atribuțiile personalului, altul decât cel prevăzut în prezentul capitol, încadrat în Poliția Locală se stabilesc prin regulamentul de organizare și funcționare aprobat de către Consiliul Local al Municipiului Brad.

CAPITOLUL V

DREPTURILE ȘI OBLIGAȚILE POLIȚIȘTILOR LOCALI
DIN CADRUL POLITIEI LOCALE

Art. 40. (1) - În exercitarea atribuțiilor ce îi revin, potrivit legii, polițistul local are următoarele drepturi principale:
a.  să efectueze control preventiv asupra persoanei și/sau bagajului acesteia în următoarele situații: există indicii clare că s-a săvârșit, se săvârșește sau se pregătește săvârșirea unei infracțiuni sau persoana participă la manifestări publice organizate în locuri în care este interzis accesul cu arme, produse ori substanțe periculoase;
b.  să invite la sediul Poliției Locale persoanele a căror prezență este necesară pentru îndeplinirea atribuțiilor, prin aducerea la cunoștință, în scris, a scopului și a motivului invitației;
c.  să solicite sprijinul cetățenilor pentru identificarea, urmărirea și prinderea persoanelor care au comis fapte de natură penală sau contravențională;
d.  să poarte și să folosească, în condițiile prezentei legi și numai în timpul serviciului, armamentul, muniția și celelalte mijloace de apărare și intervenție din dotare;
e.  să circule gratuit, pe baza legitimației de serviciu, în timpul serviciului, în zona de competență, cu mijloacele de transport în comun locale, pentru executarea unor misiuni care nu pot fi îndeplinite altfel;
f.  să folosească forța, în condițiile legii, proporțional cu starea de fapt care justifică utilizarea acesteia, în cazul nerespectării dispozițiilor pe care le-a dat în exercitarea atribuțiilor de serviciu;
g.  să legitimeze și să stabilească identitatea persoanelor care încalcă dispozițiile legale ori sunt indicii că acestea pregătesc sau au comis o faptă ilegală;
h.  să conducă la sediul Poliției Locale sau al unităților/ structurilor teritoriale ale Poliției Române pe cei care prin acțiunile lor periclitează integritatea corporala, sănătatea sau viața persoanelor, ordinea publică ori alte valori sociale, precum și persoanele suspecte de săvârșirea unor fapte ilegale, a căror identitate nu a putut fi stabilită în condițiile legii. Verificarea situației acestor categorii de persoane și luarea măsurilor legale, după caz, se realizează în cel mult 12 ore din momentul depistării, ca măsură administrativă.

                  (2) - Pentru exercitarea atribuțiilor de serviciu, polițiștii locali au acces, în condițiile legii, la bazele de date ale Ministerului Administrației și Internelor. În acest scop, Poliția Locală sau Municipiul Brad, după caz, și structurile abilitate din cadrul Ministerului Administrației și Internelor încheie protocoale de colaborare în care se reglementează infrastructura de comunicații, măsurile de securitate, protecție și de asigurare a confidențialității datelor, nivelul de acces și regulile de folosire.

                   (3) - Pentru contribuții deosebite la apărarea ordinii și liniștii publice, a drepturilor și a libertăților fundamentale ale cetățenilor și la prevenirea faptelor antisociale, pentru îndeplinirea exemplară a atribuțiilor de serviciu, polițiștilor locali li se pot acorda recompense morale sau materiale, în condițiile stabilite prin Regulamentul-cadru de organizare și funcționare a Poliției Locale.

                    (4) - În afara drepturilor salariale prevăzute la art. 34 din Legea nr. 155/2010 a poliției locale, republicată poliţistul local mai are dreptul şi la încadrarea activităţii în condiţii deosebite, speciale sau alte condiţii de muncă, potrivit legii;

                     (5) - Drepturile salariale ale personalului Poliției Locale se stabilesc potrivit prevederilor legale aplicabile funcțiilor publice generale echivalente în care este încadrat personalul din aparatul de specialitate al Primarului Municipiului Brad.

                     (6) - Personalul Poliției Locale beneficiază de norma de hrană conform prevederilor art. 35¹ din Legea nr. 155/2010 și ale H.G. nr. 171/2015 privind stabilirea metodologiei și a regulilor de aplicare a drepturilor prevăzute la art. 35¹ alin. (1) din Legea poliției locale nr. 155/2010.
Art. 41. -  În exercitarea atribuțiilor de serviciu, polițistul local este obligat:
a.  să respecte drepturile și libertățile fundamentale ale cetățenilor, prevăzute de Constituția României, republicată și de Convenția pentru apărarea drepturilor omului și a libertăților fundamentale;
b.  să respecte principiile statului de drept și să apere valorile democrației;
c.  să respecte prevederile legilor și ale actelor administrative ale autorităților administrației publice centrale și locale;
d.  să respecte și să aducă la îndeplinire ordinele și dispozițiile legale ale șefilor ierarhici;
e.  să respecte normele de conduită profesională și civică prevăzute de lege;
f.  să își decline, în prealabil, calitatea și să prezinte insigna de polițist și legitimația de serviciu, cu excepția situațiilor în care rezultatul acțiunii este periclitat. La intrarea în acțiune sau la începutul intervenției ce nu suferă amânare, polițistul local este obligat să se prezinte, iar după încheierea oricărei acțiuni sau intervenții să se legitimeze și să declare funcția și unitatea de poliție locală din care face parte;
g) să intervină și în afara orelor de program, în limita mijloacelor aflate la dispoziție, pentru exercitarea atribuțiilor de serviciu, în raza teritorială de competență, când ia la cunoștință de existența unor situații care justifică intervenția sa;
h. să se prezinte de îndată la sediul Poliției Locale sau acolo unde este solicitat, în situații de catastrofe, calamități ori tulburări de amploare ale ordinii și liniștii publice sau alte asemenea evenimente, precum și în cazul instituirii stării de urgență ori a stării de asediu sau în caz de mobilizare și de război;
i. să respecte secretul profesional, precum și confidențialitatea datelor dobândite în timpul desfășurării activității, în condițiile legii, cu excepția cazurilor în care îndeplinirea sarcinilor de serviciu, nevoile justiției sau legea impun dezvăluirea acestora;
j.  să manifeste corectitudine în rezolvarea problemelor personale, în așa fel încât să nu beneficieze și nici să nu lase impresia că beneficiază de datele confidențiale obținute în calitatea sa oficială.
Art. 42.  (1) - Polițistului local îi este interzis:
a.  să facă parte din partide, formațiuni sau organizații politice ori să desfășoare propagandă în favoarea acestora;
b.  să exprime opinii sau preferințe politice la locul de muncă sau în public;
c. să participe la mitinguri, demonstrații, procesiuni sau orice alte întruniri cu caracter politic;
d. să adere la secte, organizații religioase sau la orice alte organizații interzise de lege;
e.  să efectueze, direct sau prin persoane interpuse, activități de comerț ori să participe la administrarea sau conducerea unor operatori economici, cu excepția calității de acționar;
f.  să exercite activități de natură să lezeze onoarea și demnitatea polițistului local sau a instituției din care face parte;
g. să dețină orice altă funcție publică sau privată pentru care este salarizat, cu excepția funcțiilor didactice din cadrul instituțiilor de învățământ, a activităților de cercetare științifică și creație literar-artistică;
h.  să participe la efectuarea oricărei forme de control în vreo entitate publică sau privată, în cazul în care, direct ori prin intermediari, este implicat sau are interese de natura contrară activității specifice de poliție;
i.  să provoace suferințe fizice sau psihice unor persoane, în scopul obținerii de la acestea ori de la o terță persoană de informații sau mărturisiri;
j.  să primească, să solicite, să accepte, direct sau indirect, ori să facă să i se promită, pentru sine sau pentru alții, în considerarea calității sale oficiale, daruri ori alte avantaje;
k.  să rezolve cereri care nu sunt de competența sa ori care nu i-au fost repartizate de șefii ierarhici sau să intervină pentru soluționarea unor asemenea cereri, în scopurile prevăzute la lit. j);
l.  să colecteze sume de bani de la persoane fizice sau juridice;
m.  să redacteze, să imprime sau să difuzeze materiale ori publicații cu caracter politic, imoral sau ilegal.
               (2) - Polițistul local cu funcție de conducere răspunde pentru ordinele și dispozițiile date subordonaților. El este obligat să verifice dacă acestea au fost transmise și înțelese corect și să controleze modul de aducere la îndeplinire.
               (3) - Polițistul local cu funcție de conducere este obligat să sprijine propunerile și inițiativele motivate ale personalului din subordine, în vederea îmbunătățirii activității Poliției Locale în care își desfășoară activitatea, precum și a calității serviciilor publice oferite cetățenilor.
               (4) - Polițistul local răspunde, în condițiile legii, pentru modul în care își exercită atribuțiile de serviciu. Încălcarea de către polițistul local a atribuțiilor de serviciu angajează răspunderea sa disciplinară, patrimonială, civilă sau penală, după caz, potrivit legii.
               (5) - Polițistul local are obligația să se abțină de la orice fapta care ar putea aduce prejudicii persoanelor fizice sau juridice ori prestigiului poliției locale și/sau autorităților publice.
               (6) - În îndeplinirea atribuțiilor prevăzute de prezenta lege, personalul Poliției Locale își exercită competența pe raza municipiului Brad.	

CAPITOLUL VI

MIJLOACELE  DIN DOTAREA POLIȚIEI LOCALE

Art. 43. (l) - Polițiștii locali și personalul contractual din cadrul Serviciului Poliția Locală cu atribuții în domeniul pazei bunurilor și obiectivelor de interes local au dreptul la uniformă de serviciu de protecție specifică locului și condițiilor de desfășurare a serviciului, care se acordă gratuit din resursele financiare ale municipiului Brad. 
                 (2) - Articolele din care se compune uniforma și durata maximă de uzură sunt prevăzute în anexa nr. 1 la H.G. nr. 1332/2010 privind aprobarea Regulamentului – cadru de organizare și funcționare a poliției locale.
                 (3) - Descrierea uniformei de serviciu, a legitimației de serviciu și a însemnelor distinctive de ierarhizare ale polițiștilor locali și ale personalului contractual cu atribuții în domeniul pazei bunurilor și  a obiectivelor de interes local sunt prevăzute în anexa nr. 2 la H.G. nr. 1332/2010 privind aprobarea Regulamentului – cadru de organizare și funcționare a poliției locale.
                 (4) - Uniforma și  însemnele distinctive se poartă în timpul executării serviciului și pot fi purtate și pe timpul deplasării până la serviciu și de la serviciu la domiciliu sau la reședința, după caz.
Art. 44. - Procurarea de arme și muniții pentru dotarea personalului propriu al Poliției Locale se face în condițiile art. 68 din Legea nr. 295/2004, cu modificările și completările ulterioare.
Art. 45. – Evidențele și modul de păstrare și asigurare a securității armelor și a munițiilor deținute de Poliția Locală se realizează în condițiile art. 68 din Legea nr. 295/2004, cu modificările și completările ulterioare, precum și ale prezentului Regulament.
Art. 46. (1) - Polițiștii locali cu atribuții în domeniul asigurării ordinii și liniștii publice care au obținut certificatul de absolvire a programului de formare inițială pot fi dotați cu arme letale de apărare și pază sau cu arme neletale destinate pentru autoapărare, în vederea desfășurării activităților specifice, cu aplicarea corespunzătoare a prevederilor art. 69 și art. 70 din Legea nr. 295/2004, cu modificările și completările ulterioare.
                (2) - Personalul contractual care desfășoară activități de pază și care a fost atestat profesional potrivit prevederilor Legii nr. 333/2003, cu modificările și completările ulterioare, poate fi dotat cu arme letale de apărare și pază sau cu arme neletale destinate pentru autoapărare, în vederea desfășurării activităților specifice, cu aplicarea corespunzătoare a prevederilor art. 69 și art. 70 din Legea nr. 295/2004, cu modificările și completările ulterioare.
Art. 47. (1) - În exercitarea atribuțiilor de serviciu, polițiștii locali și personalul contractual cu atribuții în domeniul pazei bunurilor și a obiectivelor de interes local pot purta în timpul serviciului o singură armă din dotare, precum și cantitatea de cel mult 12 cartușe.
                  (2) - Arma prevăzută la alin. (1) poate fi purtată numai de către titular, cu îndeplinirea condițiilor prevăzute la art. 33 alin. (3) din Legea nr. 295/2004, cu modificările și completările ulterioare.
Art. 48. -  În vederea asigurării manipulării armamentului din dotare în condiții de securitate, structurile de poliție locală sunt obligate:
a. să desfășoare activități de verificare a personalului dotat cu arme și muniții, precum și a stării tehnice a armelor și a munițiilor, în condițiile art. 71 din Legea nr. 295/2004, cu modificările și completările ulterioare;
b. să prezinte, la solicitarea Inspectoratului de Poliție Județean Hunedoara fiecare armă letală de apărare și pază deținută, împreună cu câte 5 cartușe corespunzătoare calibrului fiecărei arme, în vederea înregistrării proiectilului și a tubului-martor în evidențele operative ale Inspectoratului General al Poliției Române.
Art. 49. - Conducerea Poliției Locale trebuie să ia măsurile ce se impun pentru organizarea unei evidențe riguroase a armamentului, a munițiilor și a mijloacelor cu acțiune iritant-lacrimogenă din dotarea personalului și a structurilor proprii, păstrarea în condiții de deplină siguranță, portul, manipularea și folosirea lor în strictă conformitate cu dispozițiile legale, în scopul prevenirii pierderii, sustragerii, înstrăinării, degradării și producerii de accidente sau orice alte evenimente negative, potrivit legilor, ordinelor și instrucțiunilor de specialitate în vigoare. 
Art. 50. (l) - Locurile de păstrare a armamentului, a munițiilor și a mijloacelor cu acțiune iritant-lacrimogenă din dotarea personalului și a structurilor proprii, precum și gestionarea materialelor respective se stabilesc la începutul fiecărui an calendaristic și ori de cate ori este necesar, prin dispoziția Primarului Municipiului Brad.
              (2) - Dotarea individuală a personalului și asigurarea cu armament, munții și mijloace cu acțiune iritant-lacrimogenă se stabilesc în stricta conformitate cu prevederile normelor, ale tabelelor de înzestrare și cu dispozițiile tehnice de aplicare a acestora.
Art. 51. (1) - Odată cu primirea armamentului, a muniției și a mijloacelor cu acțiune iritant-lacrimogenă, personalul se instruiește de către șefii nemijlociți asupra modului de predare-primire, purtare și păstrare, funcționare, asupra regulilor de mânuire, a condițiilor legale în care se poate face uz de armă și a măsurilor de prevenire și limitare a accidentelor.
               (2) - Înainte și după executarea misiunilor, a ședințelor de pregătire și tragere, de instrucție și a altor activități la care se folosesc armamentul și munițiile se verifică existența și starea tehnică a acestora, precum și modul cum sunt cunoscute și respectate regulile de păstrare, purtare și manipulare a lor.
Art. 52. (1) - Personalul care are în dotare armament, muniții și mijloace cu acțiune iritant-lacrimogenă, precum și cel care participă la exploatarea acestor categorii de bunuri materiale este obligat să respecte regulile prevăzute în precizările și dispozițiile tehnice specifice, precum și pe cele stabilite  documentația tehnică a fiecărui mijloc în parte. 
                    (2) - Pe timpul îndeplinirii misiunilor personalul este obligat să manifeste maximum de vigilență în scopul înlăturării oricărei posibilități de sustragere, înstrăinare sau folosire de către persoane neautorizate ori de producere a unor accidente sau alte evenimente negative.
Art. 53. (1) - Armamentul, munițiile și mijloacele cu acțiune iritant-lacrimogenă se păstrează în încăperi special destinate, care prezintă o deplina siguranță și au amenajate dulapuri rastel, fișete sau lăzi din metal, prevăzute cu un sistem de închidere sigură, încuiate și sigilate.
                (2) - Un rând de chei de la sistemul de închidere a acestor încăperi se păstrează permanent, în plicuri sau cutii sigilate, la ofițerul de serviciu.
Art. 54. (l) - Încăperile destinate păstrării armamentului, munițiilor și mijloacelor cu acțiune iritant-lacrimogenă trebuie prevăzute cu gratii și grilaje, montate la toate ferestrele și ușile de acces, iar gurile de aerisire cu plase sau site metalice. În situația în care ușile de acces sunt confecționate din metal de cel puțin 5 mm grosime, nu este obligatorie montarea grilajelor.
                (2) - Ușile și grilajele sunt prevăzute cu câte două încuietori sigure. 
                (3) - Grosimea barelor gratiilor și a grilajelor trebuie sa fie de minimum 10
mm, iar dimensiunile maxime ale ochiurilor acestora de 150 x 150 mm. Gratiile și grilajele trebuie să fie încastrate în zid, iar balamalele se montează astfel încât sa nu permită scoaterea lor.
                (4) - Zilnic, la începutul și la terminarea programului de lucru, gestionarii bunurilor materiale verifică starea sigiliilor și a sistemului de alarmă.
                (5) - Șeful Poliției Locale este obligat să facă demersurile legale pentru asigurarea condițiilor prevăzute mai sus.
Art. 55. (l) - Ușile de acces în depozitele, magaziile și încăperile unde se păstrează armament, muniții și mijloace cu acțiune iritant-lacrimogenă, precum și ferestrele acestora trebuie prevăzute cu sisteme de alarma contra efracției.
               (2) - Sistemele de alarmare trebuie cuplate la camera ofițerului de serviciu. 
Art. 56. (l) - Pe timpul cât nu se află asupra polițiștilor locali și asupra personalului contractual cu atribuții în domeniul pazei bunurilor și a obiectivelor de interes local, armamentul și muniția din dotarea individuală, precum și mijloacele cu acțiune iritant­ lacrimogenă se păstrează în încăperi special amenajate sau la ofițerul de serviciu.
                (2) - Armamentul se păstrează în rastele, fișete sau lăzi metalice prevăzute cu tabele aprobate de Șefii polițiilor locale, ce cuprind seria armamentului și deținătorul. Muniția se păstrează în încăperi separate de armament, în lăzi metalice prevăzute cu încuietori adecvate. În documentul de predare-preluare a serviciului de zi se consemnează cantitativ armamentul și muniția existente la ofițerul de serviciu.
                 (3) - Acolo unde nu se pot asigură încăperi separate, muniția și mijloacele cu acțiune iritant-lacrimogenă se păstrează în aceea în cameră cu armamentul, în lăzi metalice separate, având grosimea pereților de cel puțin 3 mm, prevăzute cu încuietori sigure.                     
                 (4) - Mijloacele cu acțiune iritant-lacrimogenă se păstrează în ambalajele originale.
Art. 57. - Pistoalele și muniția aferentă din dotarea structurilor Poliției Locale care nu au organizat serviciul de zi permanent se păstrează în spații special amenajate, unde este organizat serviciu de zi permanent și sunt asigurate condiții pentru păstrarea în deplină siguranță.
Art. 58. - Distribuirea armamentului, a munițiilor și a mijloacelor cu acțiune iritant­ lacrimogenă din dotarea personalului poliției locale cu drept de utilizare a acestor mijloace de apărare, precum și retragerea acestora se fac, indiferent de situație, pe baza de tichet înlocuitor, semnătură în registrul special destinat și/sau documente justificative.
Art. 59. - Predarea armamentului și a munițiilor se face numai personalului nominalizat sau înlocuitorilor de drept ai acestuia.
Art. 60. (l) - Tichetele înlocuitoare pentru predarea-preluarea armamentului și a munițiilor din dotarea individuala a personalului se iau în evidență în registrele special destinate lucrului cu documente clasificate. 
                  (2) - Tichetele înlocuitoare se eliberează separat pentru predarea-preluarea armamentului, respectiv a munițiilor din dotare, și cuprind următoarele mențiuni: denumirea poliției locale, gradul, numele și prenumele polițiștilor locali și ale personalului contractual cu atribuții în domeniul pazei bunurilor și a obiectivelor de interes local, tipul și seria armei, respectiv numărul de cartușe, semnătura șefului poliției locale cu ștampila unității, precum și semnătura de primire a posesorului.
                   (3) - Cu ocazia inventarierii documentelor clasificate, la controale, convocări și alte asemenea activități, se verifica existenta și starea tichetelor și se iau măsuri de înlocuire a celor necorespunzătoare.
Art. 61. (l) - Portul armamentului, al munițiilor și al mijloacelor cu acțiune iritant­ lacrimogenă din dotarea individuala a personalului este permis numai în interes de serviciu, cu aprobarea șefilor poliției locale din care face parte.
                (2) - La terminarea misiunii sau a serviciului, armamentul, munițiile și mijloacele cu acțiune iritant-lacrimogenă se predau ofițerilor de serviciu de la care au fost primite.
Art. 62. (l) - La uniforma de serviciu, pistolul se poartă, în mod obligatoriu, numai în toc, pe centură.
               (2) - Încărcătoarele cu cartușe se păstrează unul introdus în pistol, iar celălalt în localul prevăzut din tocul de purtare.
Art. 63. (1) - Pierderea, sustragerea, înstrăinarea, degradarea sau folosirea abuzivă a armamentului, a munițiilor și a mijloacelor cu acțiune iritant-lacrimogenă din dotare constituie evenimente deosebite, abateri de la normele legale, ordinea interioară și disciplina, care atrag, potrivit legii, după caz, răspunderea materială, disciplinară sau penală.
                (2) - Cazurile de pierdere, sustragere, înstrăinare, degradare sau folosire abuzivă a armamentului, a munițiilor și a mijloacelor cu acțiune iritant-lacrimogenă se raportează imediat, pe cale ierarhică, iar șefii compartimentelor funcționale, împreună cu persoanele desemnate, dispun măsuri de cercetare pentru elucidarea completă a cazurilor și sancționarea celor vinovați, potrivit competențelor.
Art. 64. - Șeful Poliției Locale dispune retragerea armamentului și a munițiilor din dotarea personalului care se afla în cercetare penala, dacă se constată că prezintă pericol pentru siguranța proprie sau a altor persoane ori în alte situații care impun această măsură.
Art. 65. - Poliția Locală care deține bunuri, valori, suporturi de stocare a documentelor, a datelor și a informațiilor secret de stat trebuie să asigure paza, mijloacele mecano-fizice de protecție și sistemele de alarmă împotriva efracției în locurile de păstrare, depozitare și manipulare a acestora.
Art. 66. - Normele de dotare cu armament și mijloace specifice de protecție a polițiștilor locali și a personalului cu atribuții în domeniul pazei bunurilor și a obiectivelor de interes local sunt prevăzute în anexa nr. 3 H.G. nr. 1332/2010 privind aprobarea Regulamentului – cadru de organizare și funcționare a poliției locale.

CAPITOLUL VII

DREPTURILE ȘI RECOMPENSELE CARE SE POT ACORDA
 POLIȚIȘTILOR LOCALI

Art. 67. (l) - Recompensarea polițiștilor locali se realizează în scopul recunoașterii publice în cadrul comunității profesionale și în societate, dacă este cazul, a meritelor celor care se evidențiază în îndeplinirea atribuțiilor, a misiunilor sau pe timpul acțiunilor organizate în zona de competență a poliției locale.
               (2) - Recompensele au caracter moral sau material, după caz. 
               (3) - Recompensarea polițiștilor locali trebuie să se bazeze pe principii care vizează obiectivitatea, echitatea și principialitatea acordării recompenselor.
Art. 68. - La stabilirea și acordarea de recompense sau la formularea de propuneri în acest sens se au în vedere următoarele elemente:
a. comportamentul polițistului local;
b. prestația profesională generală a polițistului local și modul de îndeplinire a atribuțiilor/misiunilor;
c. efectul motivator pe care recompensarea îl poate produce asupra celorlalți polițiști locali;
d. posibilitatea ca recompensa acordată să determine eficientizarea activității polițistului local.
Art. 69. - Recompensele care se pot acorda polițiștilor locali sunt următoarele: 
a. ridicarea unei sancțiuni disciplinare aplicate anterior;
b. felicitări scrise sau verbale; 
c. titlurile de onoare;
d. însemnele onorifice, de tipul ecusoanelor, al insignelor sau altele asemenea, și diplomele de merit;
e. recompensele materiale, în conformitate cu legea-cadru privind salarizarea unitară a personalului plătit prin fonduri publice.
Art. 70. (1) - Polițiștii locali au dreptul la despăgubiri de viață, de sănătate și de bunuri, pentru daunele suferite în exercitarea atribuțiilor de serviciu. 
                 (2) - Asigurarea despăgubirilor prevăzute la alin. (1) implică acordare unor sume de bani pentru polițiștii locali sau, în cazul decesului, pentru familiile acestora, în situația producerii riscurilor specifice activității de poliție locală.
Art. 71. - Despăgubirile se acordă, în limita bugetului aprobat de Consiliul local Brad, pentru următoarele categorii de riscuri:
a. rănirea polițistului local; 
b. invaliditate de gradul I; 
c. invaliditate de gradul II; 
d. invaliditate de gradul III; 
e. deces;
f. prejudicii aduse bunurilor.
Art. 72. - Pentru toate sumele de bani plătite ca despăgubiri în temeiul prezentului regulament-cadru, autoritățile administrației publice locale vor iniția demersuri pentru recuperarea sumelor plătite de la persoanele care se fac vinovate de producerea prejudiciilor.

CAPITOLUL VII 

DISPOZIȚII FINALE

Art. 73. - În îndeplinirea atribuțiilor de serviciu prevăzute de prezentul regulament, personalul Poliției Locale își exercită competența exclusiv pe raza municipiului Brad.
Art. 74. - Toate compartimentele și personalul din cadrul Poliției Locale au obligația:
a. să asigure realizarea la timp și de calitate a tuturor sarcinilor stabilite de conducerea Poliției locale Brad;
b. să manifeste fermitate în aplicarea legilor și solicitudine față de organele centrale sau locale cu care colaborează sau care cer sprijin în rezolvarea unor probleme din domeniile de activitate ale Poliției locale;
c. să manifeste solicitudine față de toți cetățenii care se adresează Poliției locale Brad prin cereri, sesizări sau reclamații în vederea rezolvării acestora potrivit dispozițiilor
legale în vigoare;
d. să nu divulge datele sau informațiile la care au avut acces decât în condițiile legii.
Art. 75. - Pentru reprezentarea propriilor interese în relațiile cu administrația publică și instituțiile /autoritățile statului, funcționarii publici și personalul contractual se pot asocia în condițiile legii.
Art. 76. (1) - Atribuțiile stabilite prin prezentul Regulament de organizare și funcționare al Poliției locale Brad se detaliază pentru fiecare post din structura organizatorică prin fișa postului.
                  (2) - Obligativitatea întocmirii fișelor de post revine Șefului Poliției locale Brad. Fișele posturilor vor fi elaborate sau modificate după caz, în conformitate cu prevederile prezentului Regulament.
                    (3) - În cazul modificării prezentului Regulament, fișele posturilor se vor actualiza corespunzător în termen de 30 de zile de la data modificării.
Art. 77. - Prevederile prezentului Regulament se completează cu orice alte dispoziții legale care privesc organizarea, funcționarea și atribuțiile Poliției Locale.
Art. 78. - Șeful Politiei Locale este obligat să asigure cunoașterea și însușirea de către întregul personal din subordine, a prezentului Regulament.
Art. 79. - Nerespectarea prevederilor prezentului Regulament atrage răspunderea disciplinară prevăzută de Legea nr. 188/1999 privind Statutul funcționarilor publici sau, după caz Legea nr. 53/2003 - Codul muncii.
Art. 80. - Prezentul Regulament intra în vigoare de la data aprobării sale prin Hotărârea Consiliului Local Brad și produce efecte față de toți angajații din momentul încunoștințării acestora.
Art. 81. - La data intrării în vigoare al prezentului Regulament se abrogă toate actele privind Politia Comunitara Brad.
Art. 82. - Anexele nr. 1 , 2 și 3 fac parte integrantă din prezentul Regulament.

ANEXA Nr.1

Articolele din care se compune uniforma polițiștilor locali și a personalului contractual cu atribuții în domeniul pazei bunurilor și a obiectivelor de interes local și durata maximă de uzură


	Nr.
crt.


	Denumirea articolului



	Durata maximă de
uzură
- an -


	1

	Costum de vară

	2


	2

	Costum de iarnă

	3


	3

	Șapcă pentru costum de vară

	2


	4

	Șapcă pentru costum de iarnă

	3


	5

	Basc

	2


	6

	Șepcuţă cu cozoroc

	2


	7

	Pălărie (femei)

	2


	8

	Căciulă

	3


	9

	Cravată

	1


	10

	Fular

	3


	11

	Cămaşă

	1/2


	12

	Cămaşă-bluză

	1


	13

	Scurtă de vânt

	2


	14

	Pulover

	2


	15

	Costum de intervenţii de vară

	2


	16

	Costum de intervenţii de iarnă

	2


	17

	Pelerină de ploaie

	3


	18

	Geacă/Scurtă îmblănită

	3


	19

	Mănuși din piele

	3


	20

	Pantofi de vară de culoare neagră

	1


	21

	Pantofi de iarnă de culoare neagră

	2


	22

	Ghete/Bocanci din piele de culoare neagră

	2


	23

	Centura din piele

	6


	24

	Curea din piele

	6


	25

	Portcarnet

	6


	26

	Portbaston din piele

	6


	27


	Emblema pentru şapcă, basc, căciulă,
pălărie şi şepcuţă

	
1


	28

	Ecuson

	1


	29

	Insignă pentru piept

	1


	30

	Epoleţi

	


	31

	Portcătuşe din piele

	6


	32

	Fes

	1


	33

	Vestă

	1


	34

	Tricou

	1/2







ANEXA Nr. 2:

Descrierea uniformei de serviciu, a legitimației de serviciu și a însemnelor distinctive de ierarhizare ale polițiștilor locali și ale personalului contractual cu atribuții în domeniul pazei bunurilor și a obiectivelor de interes local

(A)Uniforma de serviciu
Uniforma de serviciu pentru personalul poliției locale este confecționată în varianta vară­ iarnă și se compune din:
1.- 2. Haina/Sacoul se confecționează din stofă/tergal de culoare neagră, în varianta de vară, respectiv iarnă.
Croiala este dreaptă, puțin cambrată în talie (pentru a acoperi în întregime bazinul). Se încheie la un rând de nasturi.
Spatele hainei se confecționează din două bucăți, având cusătura pe mijloc, fără șliț. Are în partea inferioară, lateral, două buzunare ascunse, prevăzute cu clapa.
Haina/Sacoul este prevăzută/prevăzut pe umeri cu platcă pentru epoleți. Haina/Sacoul se poartă cu cămașă de culoare bleu și cravată de culoare neagră.
Pantalonul, în variantă vară-iarnă, se confecționează din aceleași materiale ca și haina, fiind de culoare neagră, cu vipușcă de culoare gri inclusă în cusătură. Are croiala dreaptă, fără manșetă, lungimea poate ajunge până la partea superioară a tocului încălțămintei, iar lărgimea ei este între 210-250 mm, în raport cu talia.
Pantalonul este prevăzut cu două buzunare laterale și un buzunar la spate, închis cu clapa și nasture.
Pantalonul se confecționează cu betelie obișnuită și este prevăzut cu 4 găici lungi de 70 mm și late de 20 mm, prinse în partea superioară prin cusătura beteliei, iar în partea inferioară prinse cu nasture de format mic, astfel încât pantalonul să permită portul centurii a cărei lățime este de 50 mm.
Fusta, în varianta de vară, se confecționează, din același material ca și haina, fiind de culoare neagră. Croiala este dreaptă, lărgimea stabilindu-se în raport cu talia, iar lungimea este de 50 milimetri sub rotula genunchiului. Se poartă în locul pantalonului numai la costumul de vară.
3.- 4. Șapca se confecționează din același material cu costumul de vară sau de iarnă, după caz.
Calota şepcii este de formă ovală, cu distanţa de 20 mm între diametrul lăţimii şi diametrul lungimii, este întinsă cu ajutorul unei sârme din oţel, pentru a-şi menţine forma. Banda are diametrul ce rezultă din mărimea şepcii şi se confecţionează din carton tare. Pe partea exterioară a benzii se aplică o bandă de culoare gri ţesută cu frunze de stejar. Şapca este căptuşită cu ţesătură de culoare asortată calotei. Cozorocul este de culoare neagră, de formă ovalizată, şi se fixează la şapcă, înclinat. Şapca este prevăzută deasupra cozorocului cu un şnur dublu de culoare neagră. Capetele şnurului sunt prinse pe linia colţurilor cozorocului cu câte un buton de culoare galbenă. Şapca are aplicată, în faţă - la centru - pe bandă, emblema. Cozorocul de la şapca şefului poliţiei locale este prevăzut cu 3 rânduri de frunze de stejar, pentru şefii de servicii cu două rânduri de frunze de stejar, pentru şefii de birouri şi compartimente cu un rând de frunze de stejar, iar pentru funcţionarii publici de execuţie acesta este simplu. Frunzele de stejar se confecţionează din metal de culoare gri-argintiu.
5. Bascul se confecţionează din stofă tip postav, este de culoare neagră, iar în lateral, pe partea stângă, se aplică emblema.
6. Şepcuţa cu cozoroc se confecţionează din ţesătură tip bumbac (tercot) de culoare neagră. Calota se confecţionează în clini şi are inscripţionat pe mijlocul ei "POLIŢIA LOCALĂ".La spate este prevăzută cu un sistem reglabil de strângere.În faţă, sub inscripţia "POLIŢIA LOCALĂ", este aplicată emblema pentru coifură.
7. Pălăria pentru persoanele de sex feminin se confecţionează din material textil (fetru) de culoare neagră; deasupra borului se montează o bandă pe care se aplică emblema specifică.
8. Căciula este de culoare neagră, confecţionată din stofă tip postav, prevăzută cu două clape din blană naturală de ovine. Clapa din faţă este rotunjită, iar cea din spate formează două urechi laterale, prevăzute cu doi nasturi şi o bentiţă pentru încheierea acestora deasupra capului sau sub bărbie. La mijlocul clapei din faţă se aplică emblema. Căciula este căptuşită cu ţesătură, asortată la culoarea calotei. Pentru şeful poliţiei locale, blana de la căciulă este din astrahan (caracul).
9. Cravata se confecţionează din ţesătură tip mătase şi este de culoare neagră.
10. Fularul se confecţionează din fire acrilice tip lână, de culoare neagră.
11. Cămaşa se confecţionează din ţesătură tip bumbac (poplin sau tercot) de culoare bleu; mâneca este scurtă sau lungă.Se poartă cu cravată sub veston sau scurtă de vânt.
12. Cămaşa-bluză se confecţionează din ţesătură tip bumbac (poplin sau tercot) de culoare bleu, închisă la gât şi încheiată cu 5 nasturi; în partea superioară are două buzunare cu burduf şi clape care se încheie cu câte un nasture de format mic.Cămaşa este prevăzută pe umeri cu platcă pentru epoleţi. Cămaşa-bluză se poartă deschisă la gât (sau cu cravata), cu partea inferioară introdusă în pantaloni sau în fustă. Poate fi purtată şi sub haină, cu cravată.
13. Scurta de vânt se confecţionează din tercot impermeabilizat, de culoare neagră. Se poartă deschisă la gât, putând fi purtată şi închisă datorită croiului cu revere răsfrânte; se încheie cu fermoar pe interior şi la 4 nasturi pe exterior. În partea de jos şi la mâneci este prevăzută cu elastic. Scurta de vânt este prevăzută cu două buzunare oblice ascunse, care se încheie cu fermoar, iar deasupra acestora, în partea superioară, sunt prevăzute cu banda reflectorizantă de 10 mm. Pe interior, în partea dreaptă, este prevăzută cu un buzunar care se încheie cu un nasture. Scurta de vânt este prevăzută pe umeri cu platcă pentru epoleţi. Spatele este confecţionat din 3 părţi, una în partea de sus şi două în partea de jos, prevăzute cu pense. Lungimea trebuie să depăşească talia cu 100-120 mm.
14. Puloverul se confecţionează din fire acrilice tip lână, de culoare neagră cu anchior, cu sau fără mâneci. Pe spatele mânecii sunt prevăzute cotiere din acelaşi material. La 5 cm de umeri pe mânecă se aplică ecusonul "POLIŢIA LOCALĂ".
15,16. Costumul de intervenţie vară/iarnă este compus din bluzon şi pantalon şi se confecţionează din material textil (tercot), de culoare neagră. Bluzonul este confecţionat la partea superioară a spatelui şi piepţilor cu platcă matlasată şi se încheie cu fermoar. Este prevăzut cu două buzunare cu clapă pe părţile superioare ale piepţilor. Gulerul este tip tunică. Mâneca este prevăzută cu manşetă şi bazoane de protecţie în dreptul coatelor. Pe mâneca dreaptă se aplică un buzunar cu clapă. Bluzonul este prevăzut cu epoleţi din material fond, fixaţi la un capăt în cusătura de îmbinare mânecă - umăr. Pantalonul are croială dreaptă, iar la partea inferioară este prevăzut cu sistem de ajustare pentru a fi purtat în ghete/bocanci. În regiunea genunchilor şi la partea superioară a reperelor spate este prevăzut cu bazoane. Pe betelie sunt aplicate găici pentru centură. Costumul de intervenţie pentru iarnă este dublat cu material neţesut, termoizolant.
17. Pelerina de ploaie are croiala tip raglan şi este deschisă la gât, cu posibilitatea de a fi purtată şi închisă. Se încheie în faţă la un rând cu 4 nasturi ascunşi, iar ajustarea în talie se face cu ajutorul unui cordon cu două catarame din metal sau înlocuitori. Mâneca are croială raglan. Pelerina este prevăzută cu două buzunare aşezate oblic (ascunse) cu nasturi (de 170-180 mm lungime şi de 40 mm lăţime) sub guler şi se prinde cu 3 nasturi mici. Gluga este confecţionată din acelaşi material. Pelerina de ploaie este de culoare neagră şi se confecţionează din material textil impermeabil. În partea stângă sus are o bentiţă cusută în exterior (lungă de 100 mm şi lată de 30 mm) şi prinsă cu un nasture sub rever, pe care se aplică tresele pentru ierarhizare.18. Scurta îmblănită se confecţionează din tercot impermeabilizat, de culoare neagră, uşor matlasată, cu mesada detaşabilă, de culoare asortată cu faţa scurtei. Modelul este tip sport, se încheie cu fermoar în interior şi cu butoni în exterior, are guler pe gât, prevăzut cu şnur ascuns. În talie şi în partea de jos, pentru ajustare pe corp, este prevăzută tot cu şnur ascuns. Lateral (stânga-dreapta), în partea de jos, sunt dispuse două buzunare aplicate, drepte, cu clape care se încheie cu nasturi. În partea de sus (stânga-dreapta) va fi prevăzută cu buzunare drepte cu clape care se închid cu nasturi. Pe clapa buzunarului de sus, din partea stângă, este prevăzută o bentiţă (100 mm lungime şi 30 mm lăţime) cusută în partea dinspre umăr şi prinsă cu un nasture în partea interioară, pe care se aplică tresele de ierarhizare. Scurta îmblănită este prevăzută cu platcă pentru epoleţi. Lărgimea scurtei îmblănite se stabileşte în raport cu talia, acoperind în întregime bazinul.
19. Mănuşile sunt din piele de culoare neagră.
20, 21. Pantofii sunt din piele de culoare neagră, prevăzuţi cu bombeuri, fără ornamentaţie, şi se încheie cu şireturi. Pentru sezonul de vară se pot confecţiona pantofi perforaţi, iar pentru femei aceştia pot avea decupaj.
22. Bocancii sau ghetele sunt din piele de culoare neagră, prevăzuţi cu bombeuri, au talpă şi tocuri din cauciuc şi se încheie cu şireturi sau cu fermoar.
23. Centura este de culoare neagră, fără diagonală, are lăţimea de 50 mm şi se încheie cu o cataramă din metal de culoare argintie. Pentru cei din domeniul rutier centura este de culoare albă, fără diagonală, are lăţimea de 50 de mm şi se încheie cu o cataramă din metal de culoare argintie.
24. Cureaua este din piele de culoare neagră.
25. Portcarnetul se confecţionează din piele sau din înlocuitori, de culoare neagră, şi se compune din două feţe prinse printr-un burduf. Partea din spate se rabatează sub formă de capac şi se încheie în faţă printr-un buton sau tic-tuc. Se poartă fixat pe centură prin două găici.
26. Portbaston din piele
27. Emblema se aplică pe articole de coifură de către personalul poliţiei locale cu drept de a purta uniformă. Se confecţionează din metal de culoare argintie sau material textil pe fond bleu, de formă ovală, cu diametrul de 40 de mm, la mijloc având stema României, încadrată cu frunze de stejar. Pentru şeful poliţiei locale, adjunctul şi şefii de servicii emblema este încadrată cu 3 rânduri de frunze de stejar, este bombată, având în centrul său stema României, şi are imprimată în relief, în partea superioară, inscripţia de culoare albă "ROMÂNIA", iar în partea inferioară "POLIŢIA LOCALĂ".
28. Ecusonul pentru mânecă se confecţionează din material textil, pe fond de culoare bleu, având în partea superioară inscripţia "POLIŢIA LOCALĂ", sub care este trecut numele localităţii, la mijloc stema României, încadrată cu un rând de lauri, iar în partea inferioară se scrie "ROMÂNIA". Se poartă pe braţul stâng de către întregul personal cu drept de uniformă şi se aplică la 5 cm de cusătura umărului.
29. Insigna pentru piept se confecţionează din metal, pe fond de culoare bleu, având în partea superioară inscripţia "POLIŢIA LOCALĂ", sub care este trecut numele localităţii, la mijloc stema României, încadrată cu un rând de lauri, iar în partea inferioară se înscriu numărul matricol şi inscripţia "ROMÂNIA".
30. Epoleţii sunt confecţionaţi din material textil, de culoare neagră, cu margine gri-argintiu, pe care sunt aplicate gradele profesionale.
31. Portcătuşe din piele
32. Fesul se confecţionează din fire acrilice de culoare neagră.
33. Vesta multifuncţională se confecţionează din material textil de culoare neagră.
34. Tricoul se confecţionează din tricot de bumbac de culoare neagră. Croiala este cu guler sau la baza gâtului, are mâneca scurtă şi este prevăzut pe umeri cu epoleţi din material fond.
B. Legitimaţia de serviciu
Legitimaţia de serviciu se confecţionează din imitaţie de piele (ecologică), cu dimensiunile de 200 x 80 mm, cu deschidere pe verticală, cuprinzând următoarele menţiuni:
a) rândul întâi central - tricolorul României, încadrat într-un chenar dreptunghiular cu dimensiunile de 5 x 65 mm;
b) în partea de sus central, rândul al doilea - ROMÂNIA, sub denumirea ţării - JUDEŢUL;
c) rândul al treilea - COMUNA/ORAŞUL/MUNICIPIUL/ SECTORUL;
d) rândul al patrulea, aliniat stânga - POLIŢIA LOCALĂ;
e) rândul al patrulea, aliniat stânga LEGITIMAŢIE;
f) rândul al cincilea categoria de personal din care face parte deţinătorul (POLIŢIST LOCAL/FUNCŢIONAR PUBLIC/PERSONAL CONTRACTUAL);
g) rândul al şaselea aliniat stânga - numărul legitimaţiei;
h) după aceasta se înscriu, unele sub altele, numele şi prenumele deţinătorului, numărul matricol, data emiterii legitimaţiei, semnătura şefului poliţiei locale din care face parte deţinătorul şi ştampila structurii;
i) în colţul din dreapta jos va fi aplicată fotografia deţinătorului;
j) în partea inferioară a legitimaţiei se alocă 6 spaţii orizontale pentru aplicarea vizelor anuale care se semnează de către şeful poliţiei locale. Fotografia titularului utilizată are dimensiunile de 3 cm x 4 cm şi este executată color (în uniforma de serviciu/sau într-o ţinută decentă, pentru persoanele încadrate în poliţia locală care nu poartă uniformă).

C. Însemnele distinctive de ierarhizare
În raport cu funcţiile îndeplinite, însemnele distinctive de ierarhizare au următoarele forme şi mărimi:
a) şeful poliţiei locale - 3 stele tip octogon metalice sau textile, cu lăţimea de 25 mm, de culoare gri-argintiu, aşezate pe epolet;
b) adjunctul şefului - două stele tip octogon metalice sau textile, cu lăţimea de 25 mm, de culoare gri-argintiu, aşezate pe epolet;
c) şeful de serviciu - o stea tip octogon metalică sau textilă, cu lăţimea de 25 mm, de culoare gri-argintiu, aşezată pe epolet;
d) şeful de birou sau compartiment - 3 trese din metal sau textil, de culoare gri-argintiu, în formă de V, cu lăţimea de 5 mm, aşezate paralel pe epolet, având între ele o distanţă de 3 mm;
e) funcţionarul public superior - două trese din metal sau textil, de culoare gri-argintiu, în formă de V, cu lăţimea de 5 mm, aşezate paralel pe epolet, având între ele o distanţă de 3 mm;
f) funcţionarul public principal - o tresă din metal sau textil, de culoare gri-argintiu, în formă de V, cu lăţimea de 5 mm, aşezată pe epolet;
g) funcţionarul public asistent - epolet fără tresă.




Anexa 3
la regulamentul-cadru


Norme de dotare cu armament şi mijloace specifice de protecţie a poliţiştilor locali şi a personalului contractual cu atribuţii în domeniul pazei bunurilor şi a obiectivelor de interes local


	Nr.
crt.

	Denumirea materialelor
                      

	 U/M 
     

	 Criterii de dotare şi mod de repartizare   
                                            


	1.





	Pistol                
                      
                      
                      
                      

	 Cpl.
     
     
     
     

	Câte unul pentru fiecare poliţist local cu  
atribuţii în domeniul asigurării ordinii şi 
liniştii publice şi fiecare personal        
contractual care desfăşoară activităţi de   
pază                                        


	2.






	Pistol cu muniţie     
neletală              
                      
                      
                      
                      

	 Cpl.
     
     
     
     
     

	Câte unul pentru 40-60 % din efectivele de  
poliţişti locali cu atribuţii în domeniul   
asigurării ordinii şi liniştii publice şi   
fiecare personal contractual care           
desfăşoară activităţi de pază, ce execută   
misiuni cu un grad scăzut de risc           


	3.

	Cartuş pentru pistol  

	 Buc.

	Câte 24 pentru fiecare pistol               


	4.


	Cartuş pentru pistolul
cu gaze               

	     
 Buc.

	                                            
Câte 30 pentru fiecare pistol cu gaze       


	5.





	Baston pentru         
autoapărare           
                      
                      
                      

	 Buc.
     
     
     
     

	Câte unul pentru fiecare poliţist local     
cu atribuţii în domeniul asigurării ordinii 
şi liniştii publice şi fiecare personal     
contractual care desfăşoară activităţi de   
pază                                        


	6.






	Baston cu şoc electric
                      
                      
                      
                      
                      

	 Buc.
     
     
     
     
     

	Câte unul pentru 40-60 % din efectivele de  
poliţişti locali cu atribuţii în domeniul   
asigurării ordinii şi liniştii publice şi   
fiecare personal contractual care desfăşoară
activităţi de pază, ce execută misiuni cu un
grad scăzut de risc                         


	7.

	Portbaston            

	 Buc.

	Câte unul pentru fiecare baston din cauciuc 


	8.



	Cătuşă pentru mâini   
                      
                      

	 Buc.
     
     

	Câte unul pentru fiecare poliţist local cu  
atribuţii în domeniul asigurării ordinii şi 
liniştii publice                            


	9.

	Portcătuşe            

	 Buc.

	Câte unul pentru fiecare cătuşă             


	10.






	Pulverizator de mână  
cu substanţă          
iritant-lacrimogenă   
                      
                      
                      

	 Buc.
     
     
     
     
     

	Câte unul pentru fiecare poliţist local     
cu atribuţii în domeniul asigurării ordinii 
şi liniştii publice, poliţist local cu      
atribuţii în domeniul circulaţiei pe drumu- 
rile publice şi fiecare personal contrac-   
tual care desfăşoară activităţi de pază     


	11.



	Vestă (ham) cu        
elemente              
reflectorizante       

	 Buc.
     
     

	Câte unul pentru fiecare poliţist local     
cu atribuţii în domeniul circulaţiei pe     
drumurile publice                           


	12.





	Costum (bluză +       
pantaloni) de         
protecţie împotriva   
ploii, cu elemente    
reflectorizante       

	 Cpl.
     
     
     
     

	Câte unul pentru fiecare poliţist local     
cu atribuţii în domeniul circulaţiei pe     
drumurile publice                           
                                            
                                            


	13.




	Costum de protecţie   
pentru iarnă (scurtă  
matlasată şi          
pantaloni)            

	 Cpl.
     
     
     

	Câte unul pentru fiecare poliţist local     
cu atribuţii în domeniul ordinii şi         
liniştii publice, precum şi în domeniul     
mediului, care execută misiuni în teren     


	14.



	Costum de protecţie   
pentru vară (bluză +  
pantaloni)            

	 Cpl.
     
     

	                                            
                                            
                                            


	15.



	Mănuşi albe           
                      
                      

	 Per.
     
     

	Câte unul pentru fiecare poliţist local cu  
atribuţii în domeniul circulaţiei pe        
drumurile publice                           


	16.



	Scurtă reflectorizantă
                      
                      

	 Buc.
     
     

	Câte unul pentru fiecare poliţist local cu  
atribuţii în domeniul circulaţiei pe        
drumurile publice                           


	17.




	Vestă pentru protecţie
împotriva frigului    
                      
                      

	 Buc.
     
     
     

	Câte unul pentru fiecare poliţist local     
cu atribuţii în domeniul circulaţiei pe     
drumurile publice care execută misiuni în   
teren                                       


	18.





	Fluier                
                      
                      
                      
                      

	 Buc.
     
     
     
     

	Câte unul pentru fiecare poliţist local cu  
atribuţii în domeniul ordinii şi liniştii   
publice, al circulaţiei pe drumurile        
publice, precum şi în domeniul pazei        
bunurilor care execută misiuni în teren     


	19.






	Radiotelefon portabil 
                      
                      
                      
                      
                      

	 Cpl.
     
     
     
     
     

	Câte unul pentru fiecare poliţist local cu  
atribuţii în domeniul ordinii şi liniştii   
publice, al circulaţiei pe drumurile        
publice/personal contractual cu atribuţii în
domeniul pazei bunurilor şi obiectivelor de 
interes local care execută misiuni          


	20.




	Portcarnet            
                      
                      
                      

	 Buc.
     
     
     

	Câte unul pentru fiecare poliţist local/per-
sonal contractual cu atribuţii în domeniul  
pazei bunurilor şi obiectivelor de interes  
local care execută misiuni în teren         


	21.




	Uniformă de serviciu  
                      
                      
                      

	 Cpl.
     
     
     

	Câte unul pentru fiecare poliţist local/per-
sonal contractual cu atribuţii în domeniul  
pazei bunurilor şi obiectivelor de interes  
local                                       

